3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และบริการ

บริษัทฯ เป็นผู้ผลิตและจำหน่ายเสื้อผ้าสำเร็จรูปทั้งในและต่างประเทศ
ภายใต้เครื่องหมายการค้าชั้นนำซึ่งเป็นที่รู้จักกันทั้งในและต่างประเทศ
รวมทั้งสินค้าที่เป็นแบรนด์เนมของในเครือสหพัฒน์ฯ ได้จำแนกประเภทดังนี้

-   ผลิตภัณฑ์เสื้อผ้าบุรุษ ภายใต้เครื่องหมายการค้า ARROW, LACOSTE, BSC 2001

-   ผลิตภัณฑ์เสื้อผ้าสตรี ภายใต้เครื่องหมายการค้า ARROW, LACOSTE, ST.ANDREWS

-   ผลิตภัณฑ์เสื้อผ้าเด็ก ภายใต้เครื่องหมายการค้า LACOSTE, FUSEN USAGI, ST.ANDREWS

-   ผลิตภัณฑ์ชุดว่ายน้ำ ภายใต้เครื่องหมายการค้า STREAM LINE, ELLE, ARENA , BSC

นอกจากนี้บริษัทฯ ยังเป็นผู้ผลิต ชุดกีฬา, Tracksuit, Blazer, Jacket และชุดนอน
ภายใต้เครื่องหมายการค้ารับอนุญาต และตามคำสั่งซื้อของลูกค้า

สิทธิอื่น ๆ

อายุและผลการสิทธิบัตร เครื่องหมายการค้า ใบอนุญาต สัมปทานและสิทธิพิเศษอื่น ๆ
ที่มีความสำคัญต่อการดำเนินงานของบริษัท

- เครื่องหมายการค้า “ARROW” เป็นสัญญาซึ่งทำระหว่างบริษัท ประชาอาภรณ์ จำกัด (มหาชน)
กับบริษัท ธนูลักษณ์ จำกัด (มหาชน) โดยทำสัญญาครั้งละ 5 ปี ซึ่งสัญญาจะหมดอายุในปี 2547

(โดยจะชำระค่า ROYALTY เป็นรายเดือน)

- เครื่องหมายการค้า “FUSEN USAGI” เป็นสัญญาซึ่งทำระหว่างบริษัท ประชาอาภรณ์ จำกัด
(มหาชน) กับ FUSEN USAGI CORPORATION โดยทำสัญญาครั้งละ 5 ปี ซึ่งสัญญาจะหมดอายุในปี
2547 (โดยจะชำระค่า ROYALTY เป็นรายไตรมาส)

- เครื่องหมายการค้า “LACOSTE” เป็นสัญญาที่ทำระหว่าง บริษัท ประชาอาภรณ์ จำกัด (มหาชน)
กับ Devanlay S.A., โดยทำสัญญาครั้งละ 3 ปี ซึ่งสัญญาจะหมดอายุในปี 2544 (โดยจะชำระค่า
ROYALTY เป็นรายไตรมาส) และในเดือนธันวาคม 2544
ได้ดำเนินการต่ออายุสัญญาเป็นที่เรียบร้อยแล้ว สัญญาจะหมดอายุในปี 2547

- เครื่องหมายการค้า “ ELLE” เป็นสัญญาซึ่งทำระหว่าง บริษัท ประชาอาภรณ์ จำกัด (มหาชน)
กับบริษัท สหพัฒนาอินเตอร์โฮลดิ้ง จำกัด (มหาชน) โดยทำสัญญาครั้งละ 2 ปี
ซึ่งสัญญาจะหมดอายุในปี 2546 (โดยจะชำระค่า ROYALTY เป็นรายเดือน)

- เครื่องหมายการค้า “ BSC” เป็นสัญญาซึ่งทำระหว่าง บริษัท ประชาอาภรณ์ จำกัด (มหาชน)
กับบริษัท ไอ.ซี.ซี.อินเตอร์เนชั่นแนล จำกัด (มหาชน) โดยทำสัญญาครั้งละ 3 ปี
ซึ่งสัญญาจะหมดอายุในปี 2546

(โดยจะชำระค่า ROYALTY เป็นรายเดือน)

บัตรส่งเสริมการลงทุน

บริษัทฯ ได้รับสิทธิและประโยชน์จากบัตรส่งเสริมการลงทุนตาม พ.ร.บ.ส่งเสริมการลงทุน พ.ศ.
2520 ในกิจการประเภท 3.2 การทอหรือถักผ้า และประเภท 3.6 การผลิตเสื้อผ้าสำเร็จรูป
ซึ่งได้รับสิทธิประโยชน์ ตามมาตรา 25, 26, 31, 34, 35 (2), (3), (4) และมาตรา 37

- มาตรา 31 บริษัทฯ ได้รับยกเว้นภาษีเงินได้นิติบุคคล

: สาขาลำพูน ได้รับยกเว้นภาษีเงินได้นิติบุคคล เป็นเวลา 8 ปี นับตั้งแต่วันที่เริ่มมีรายได้

ตั้งแต่วันที่ 31 กรกฏาคม 2538 ถึง 30 กรกฏาคม 2546

:สาขากบินทร์บุรี ได้รับยกเว้นภาษีเงินได้นิติบุคคล เป็นเวลา 8 ปี นับตั้งแต่วันที่เริ่มมีรายได้

ตั้งแต่วันที่ 3 มกราคม 2540 ถึง 2 มกราคม 2548

:สาขาเวลโกรว์ ได้รับยกเว้นภาษีเงินได้นิติบุคคล เป็นเวลา 7 ปี นับตั้งแต่วันที่เริ่มมีรายได้

ตั้งแต่วันที่ 5 กุมภาพันธ์ 2541 ถึง 4 กุมภาพันธ์ 2548

-   มาตรา 35 (2)
    บริษัทได้รับลดหย่อนภาษีเงินได้นิติบุคคลในอัตราร้อยละห้าสิบของอัตราปกติมีกำหนด 5 ปี
    นับจากวันที่พ้นกำหนดระยะเวลาตามมาตรา 31 เฉพาะสาขาลำพูน, กบินทร์บุรี

ในการใช้สิทธิและประโยชน์บริษัทจะต้องปฏิบัติตามเงื่อนไขที่เกี่ยวกับสิทธิและประโยชน์ตามที่ได้รับ

3.2 การตลาดและภาวะการแข่งขัน

ตลาดในประเทศ

ในปี 2546 เศรษฐกิจไทยมีอัตราการขยายตัวมากขึ้น
โดยการบริโภคภายในประเทศและการส่งออกมีการขยายตัวในอัตราสูง
ในช่วงครึ่งปีแรกอาจได้รับผลกระทบจากการแพร่ระบาดของโรคทางเดินหายใจเฉียบพลันรุนแรง
(SARS) ได้ส่งผลกระทบต่อผลการดำเนินงานในไตรมาสแรก แต่ด้วยบริษัทฯ
มีระบบการเฝ้าติดตามดูแลสินค้าร่วมกับบริษัทการตลาดคือบริษัท ไอ.ซี.ซี.อินเตอร์เนชั่นแนล จำกัด
(มหาชน) ซึ่งเป็นตัวแทนผู้จัดจำหน่าย ในห้างสรรพสินค้าชั้นนำทั่วประเทศ โดยการใช้เครือข่าย
QRMS (QUICK RESPONSE MARKETING SYSTEM) ซึ่งทำให้รับรู้ข้อมูลการขาย
การเคลื่อนไหวของสินค้า ณ พื้นที่ขายตามจุดต่าง ๆ ทุกเวลา ส่งผลถึงการวางแผนการผลิต
และการกระจายสินค้าได้อย่างรวดเร็วและแม่นยำ และสร้างความพอใจแก่ลูกค้าเป็นอย่างดี
โดยมีการวิเคราะห์ความพึงพอใจของลูกค้าทั้งก่อนและหลังการขาย โดยการพบปะลูกค้า ณ
จุดขายทั่วประเทศ และนำข้อมูลที่ได้รับจากลูกค้าโดยตรง
มาพัฒนาสินค้าให้ตรงตามความต้องการของลูกค้าอย่างต่อเนื่อง
อีกทั้งยังเป็นการสร้างความสัมพันธ์อันดีแก่ลูกค้า ทำให้ผลการดำเนินงานของบริษัทในปี 2546
มีผลประกอบการที่ดี

ตลาดต่างประเทศ

สภาพเศรษฐกิจระหว่างประเทศในปี 2546
การส่งออกด้านสิ่งทอและเครื่องนุ่งห่มส่วนมากมีอัตราการขยายตัวเพิ่มขึ้น และคาดว่าในปี 2547
จะมีอัตราการขยายตัวอย่างต่อเนื่องในอัตราที่ไม่สูงมาก
แต่ผู้ผลิตจะได้รับผลกระทบจากการเปิดเสรีอุตสาหกรรมสิ่งทอและเครื่องนุ่งห่มตามกรอบของ WTO
จึงต้องมีการปรับตัวเพื่อตอบรับกับการแข่งขันที่รุนแรงขึ้น โดยประเทศที่มีต้นทุนวัตถุดิบ
และค่าแรงที่ต่ำกว่าจะมีความได้เปรียบ เช่น จีน อินโดนีเซีย และเวียดนาม

บริษัทฯ มีความมุ่งมั่นที่จะเพิ่มยอดขายสู่ตลาดต่างประเทศ
เนื่องจากเป็นช่องทางการจัดจำหน่ายที่ใหญ่ โดยใช้แนวทางการตลาดเชิงรุก ติดต่อกับลูกค้าโดยตรง
และส่งออกโดยผ่าน Trading Firm
ปัจจุบันบริษัทได้ตระหนักถึงภาวะของการแข่งขันในอุตสาหกรรมเสื้อผ้าสำเร็จรูป
บริษัทจึงเน้นการผลิตสินค้าที่ได้มาตรฐาน มีคุณภาพสูง
ด้วยเครื่องจักรที่มีประสิทธิภาพและเทคโนโลยีการผลิตสินค้าที่ดี
ประกอบกับระบบการตรวจสอบคุณภาพสินค้าทุกขั้นตอน
จึงทำให้สินค้าของบริษัทได้รับการรองรับมาตรฐานคุณภาพระดับสากล อาทิเช่น ISO 9001:2000
ระบบการบริหารงานคุณภาพมาตรฐานสากลจากสถาบันรับรองคุณภาพ UNITED Registrar of
Systems Ltd. (URS) เนื่องจากการตลาดต้องมีการปรับตัว คือ ปรับตัวต่อต้นทุนการผลิต
ผลิตสินค้าที่มีคุณภาพสูงขึ้น และระยะยาวอาจต้องมีสินค้ากลุ่มใหม่ ที่มีการแข่งขันที่ดีต่อเนื่อง
ซึ่งต้องใช้ความได้เปรียบเชิงเปรียบเทียบให้มากที่สุด

แนวโน้มภาวะอุตสาหกรรม และการแข่งขัน

ตลาดเสื้อผ้าสำเร็จรูปมีการแข่งขันสูง ทำให้แนวคิดการผลิตและการตลาดของสินค้าเปลี่ยนไป
โดยมีการตลาดมุ่งสู่ไลฟ์สไตล์ (Lifestyle Marketing)
เป็นการมุ่งไปยังผู้บริโภคกลุ่มเป้าหมายเป็นหลัก (Consumer Oriented)
และนำความต้องการของลูกค้ามาใช้ในการพัฒนาสินค้า
สามารถตอบสนองความต้องการของผู้บริโภคให้มากที่สุด
ซึ่งการเปลี่ยนแปลงนี้เป็นตัวกำหนดพฤติกรรมผู้บริโภคที่จะตัดสินใจซื้อสินค้า
ผู้ผลิตต้องกำหนดตำแหน่งของสินค้าให้ทันต่อการเปลี่ยนแปลง
และการตัดสินใจซื้อไม่ขึ้นอยู่กับคุณสมบัติสินค้าอย่างเดียว จะมีเรื่องอารมณ์เข้ามาเกี่ยวข้องด้วย

ลักษณะนี้การตลาดจะเน้นเฉพาะกลุ่ม (Niche Market) มากขึ้น ผู้ผลิตต้องเข้าใจพฤติกรรม
ความต้องการของกลุ่มเป้าหมายที่มีความหลากหลายและเปลี่ยนแปลงรวดเร็ว โดยสินค้าต้องมีคุณภาพ
สร้างคุณสมบัติของสินค้าให้แตกต่างจากคู่แข่ง อาศัยเทคโนโลยี
ซึ่งมีการพัฒนาอย่างจริงจังและต่อเนื่อง และการพัฒนาการออกแบบผลิตภัณฑ์ ต้องสร้าง CRM
(Customer Relationship Management) กับลูกค้า และต้องแสวงหาลูกค้ากลุ่มใหม่ ๆ เพิ่มขึ้น

และที่สำคัญอีกประการหนึ่ง บริษัทฯ มีการประเมินความพึงพอใจของลูกค้าอย่างสม่ำเสมอ
เนื่องจากการตลาดต้องรับรู้ความต้องการอย่างตรงไปตรงมากับผู้บริโภค
การสร้างความยอมรับได้ในระดับหนึ่งต้องอาศัยกลยุทธ์ที่จะส่งผลต่อธุรกิจ คือ
การสร้างความสัมพันธ์ที่ดีและต่อเนื่องกับลูกค้า ให้ลูกค้ารู้สึกผูกพันกับผลิตภัณฑ์มากยิ่งขึ้น คือ
การมีบริการหลังการขายซึ่งถือเป็นข้อได้เปรียบทางธุรกิจ

การตลาดที่ดีทั้งในและต่างประเทศจะต้องสนใจความรู้สึกนึกคิดของลูกค้าอยู่เสมอ
ความพึงพอใจของลูกค้าจะเป็นปรอทวัดความสำเร็จขององค์กรได้ในลักษณะหนึ่ง
และจะเป็นตัวกระตุ้นให้องค์กรมีความมุ่งมั่นในการพัฒนาอยู่ตลอดเวลา
เพื่อรักษาไว้ซึ่งคุณภาพและการแข่งขัน ตลอดจนภาพลักษณ์ที่ดีขององค์กร

3.3 การจัดผลิตภัณฑ์และบริการ

ปัจจุบันบริษัทฯ มีสำนักงานใหญ่ และโรงงานสาขาอีก 3 แห่ง คือ

สำนักงาน + โรงงาน - 666 ถ.พระราม 3 แขวงบางโพงพาง เขตยานนาวา กรุงเทพฯ 10120

ผลิต : เสื้อผ้าเด็ก และชุดว่ายน้ำ

สาขาลำพูน - 77 หมู่ที่ 6 ถ.ลำปาง-เชียงใหม่ ต.บ้านกลาง อ.เมือง ลำพูน 51000

ผลิต : เสื้อผ้าบุรุษ

สาขากบินทร์บุรี - 216 หมู่ที่ 5 ถ.สุวรรณศร ต.นนทรี อ.กบินทร์บุรี ปราจีนบุรี 25240

ผลิต : เสื้อผ้าบุรุษ

สาขาเวลโกรว์ - 114 หมู่ 5 ต.บางสมัคร อ.บางปะกง ฉะเชิงเทรา 24180

ผลิต : เสื้อผ้าบุรุษ และสตรี

กำลังการผลิตและปริมาณการผลิต

+-----------------------+--------------+---------------+--------------+
|                       | ปี 2546       | ปี 2545        | ปี 2544       |
+-----------------------+--------------+---------------+--------------+
| กำลังการผลิต (หน่วย :    | 1,574,930    | 1,422,889     | 1,382,245    |
| ตัว)                   |              |               | 102,023      |
|                       | 172,400      | 84,775        |              |
| - เสื้อผ้าบุรุษ            |              |               | 384,957      |
|                       | 420,000      | 457,822       |              |
| - เสื้อผ้าสตรี            |              |               | 198,754      |
|                       | 178,198      | 180,065       |              |
| - ชุดว่ายน้ำ             |              |               |              |
|                       |              |               |              |
| - ชุดเด็ก               |              |               |              |
+-----------------------+--------------+---------------+--------------+
| รวม                   | 2,345,528    | 2,145,531     | 2,067,979    |
+-----------------------+--------------+---------------+--------------+
| ปริมาณการผลิตจริง        | 1,296,809    | 1,206,641     | 1,223,213    |
|                       |              |               | 168,049      |
| - เสื้อผ้าบุรุษ            | 165,901      | 91,326        |              |
|                       |              |               | 249,012      |
| - เสื้อผ้าสตรี            | 361,276      | 384,542       |              |
|                       |              |               | 187,234      |
| - ชุดว่ายน้ำ             | 160,682      | 174,457       |              |
|                       |              |               |              |
| - ชุดเด็ก               |              |               |              |
+-----------------------+--------------+---------------+--------------+
| รวม                   | 1,984,668    | 1,856,966     | 1,827,508    |
+-----------------------+--------------+---------------+--------------+
| การใช้กำลังการผลิต (%)   | 84.61        | 86.55         | 88.37        |
+-----------------------+--------------+---------------+--------------+

 

หมายเหตุ : จำนวนกะที่สามารถผลิตได้จริง 1 กะ และจำนวนกะที่ผลิตจริง 1 กะ

วัตถุดิบและผู้จัดจำหน่าย

สภาพของอุตสาหกรรมสิ่งทอ และเสื่อผ้าสำเร็จรูปในปี พ.ศ. 2546
สภาพโดยรวมของการค้าขายดีขึ้นกว่าปี พ.ศ. 2545 ตั้งแต่ โรงงานทอและถักผ้า
โรงงานย้อมและตกแต่งผ้า จนถึงอุตสาหกรรมเสื้อผ้าสำเร็จรูป
ซึ่งทำให้อุตสาหกรรมต่างๆที่กล่าวมาข้างต้นมีแรงผลักดันในการพัฒนา ปรับปรุงสินค้า
และนำเทคโนโลยีเครื่องจักรที่มีความทันสมัยและประสิทธิภาพที่สูงขึ้นมาใช้
เพื่อทำให้สินค้าของตนเองมีคุณภาพที่ดีขึ้น มีความหลากหลาย
และได้ต้นทุนที่ต่ำลงทำให้สามารถแข่งขันกับต่างประเทศได้ ซึ่งในช่วงปี 2544-2546
บริษัทฯได้มีการร่วมกับโรงงานผู้ผลิตและผู้จัดจำหน่ายวัตถุดิบกำหนดเป้าหมายในการทำสินค้าว่าควรมองผู้บริโภคคนสุดท้ายของตลาดมากกว่าที่จะมองผู้บริโภคในแต่ละช่วงของการค้าขาย
ซึ่งทำให้โรงงานผู้ผลิตและผู้จัดจำหน่ายเห็นความต้องการของผู้บริโภคคนสุดท้าย
ว่ามีความต้องการและมีความพึงพอใจกับสินค้าอย่างไร ทำให้บริษัทฯ โรงงานผู้ผลิต
และผู้จัดจำหน่ายได้ร่วมกันพัฒนาสินค้าให้มีคุณภาพที่ดี มีความหลากหลายมากขึ้น
และมีความแปลกใหม่ทางด้านคุณสมบัติของวัตถุดิบ

ส่วนการใช้วัตถุดิบของบริษัทฯ ก็ยังใช้วัตถุดิบที่ผลิตในประเทศเป็นหลัก
มีบางรายการของวัตถุดิบที่นำเข้าจากต่างประเทศ โดยเกิดจากการที่ลูกค้าต่างประเทศเป็นผู้กำหนด
หรือเป็นวัตถุดิบที่มีความพิเศษซึ่งผู้ผลิตในประเทศไม่สามารถผลิตได้ เป็นต้น นอกจากนี้บริษัทฯ
ยังได้มีการหาแหล่งวัตถุดิบใหม่ๆจากต่างประเทศมากขึ้น
เนื่องจากในอนาคตภาษีการนำเข้าวัตถุดิบมีแนวโน้มลดลง ส่วนราคาของวัตถุดิบในปี พ.ศ. 2546
ระดับราคาตั้งแต่ไตรมาสแรกจนถึงไตรมาสที่ 3 ยังอยู่ในระดับคงเดิมจากปลายปีที่แล้ว
ส่วนไตรมาสที่ 4 ของปี พ.ศ. 2546 ราคาเส้นใยฝ้ายสูงขึ้นจากไตรมาสที่แล้ว
เนื่องจากประเทศจีนมีความต้องการใช้เส้นใยฝ้ายมากขึ้น
และแหล่งผลิตเส้นใยฝ้ายผลิตออกมาน้อยลง ส่งผลให้โรงงานผู้ผลิตผ้าและผู้จัดจำหน่ายผ้าขึ้นราคา
แต่ราคาผ้าสูงขึ้นในอัตราที่ต่ำกว่าราคาเส้นใยที่มีการปรับตัวสูงขึ้น

3.4 งานที่ยังไม่ได้ส่งมอบ

  - ไม่มี -